English: I hope it's very clear to everyone, to Members in the Chamber and to our stakeholders, that we have listened and we have taken note of the consultation responses. I wanted to make it very clear last year that it was a meaningful consultation, and I hope that is appreciated that we have changed several of the proposals. You mentioned not using the term 'land manager' any more; farmers are farmers. They told me they want to be called farmers. Some farmers want to be called food producers, some don't, but I think, generally, farmers want to be called farmers, and, obviously, there are land managers who incorporate our foresters, our contractors, and we'll use that term as well. You asked some specific questions about the two schemes. So, what I made very clear last time was that we would be ending the basic payment scheme and we would have these two schemes and how they were made up was part of that consultation. Again, what came back was that it was thought that it would be better to have an integrated policy. I think you're quite right what you say about food production, and I said that in the statement this afternoon: they can be mutually reinforcing, they don't have to be mutually exclusive. And at the current time, farmers are producing food with those public goods but they're not being paid for the public good, and we want to turn that around and make sure they do get paid for that. I don't think I used the term 'working group'. What I said was we want to co-design the policy going forward. And, again, the farming unions in particular and some of the environmental organisations have made it very clear they want to continue working closely with us on that. You'll be aware that straight after the referendum result three years ago I set up the ministerial Brexit stakeholder group - the roundtable group. That meets regularly. That will continue to meet. I've made it very clear to them that I still need their advice and for them to be critical friends, and they're very well up for that. I think another area where we will want to see that co-design going forward - . I mentioned that the consultation will probably be launched at the beginning of July, and then, soon after, we need to look at how we're going to do that co-design. I'm sure you'll remember that last year we had a lot of engagement sessions with farmers and other stakeholders, where officials went in a room, were asked lots of questions, absorbed lots of comments. I don't want to see that with the second consultation; I think it will be much more of a workshop, where everybody will have to work very hard, and we'll be very interested in everybody's ideas. So, that's my kind of early thinking around that. You asked about the timelines, so I mentioned the consultation will go out, hopefully, early July, certainly ahead of the Royal Welsh Show. It will run again for 16 weeks. I like that long consultation, particularly over the summer, so it'll probably be the end of October. We'll have started looking at the co-design during that period. Again, we had an independent organisation looking at the consultation responses from last year. I would guess that we would do the same this year, which will probably report to us in the spring of next year. So, that's the sort of timeline I'm looking at. It's been very difficult to do an impact assessment for the reasons I outlined in the oral statement, but Members today will have seen this document, 'Agriculture in Wales'. That's the start, if you like, of the impact assessment. This is building up the capability to be able to do the modelling and the impact assessments going forward. You asked about funding. As you know, the UK Government has said that we will have the funding until 2022. This Government said that they would ring-fence it - the previous First Minister did and the current First Minister also did in a previous capacity - and as far as I know, that has not changed, but we don't know what the budget is. At the moment, it's zero, so to ring-fence zero isn't going to be very helpful for anybody. But, realistically, we do need to ensure that we don't lose a penny. We were told that we wouldn't, as you know, and we're certainly holding them to that and to that promise.
Welsh: Gobeithiaf ei bod yn glir iawn i bawb, i Aelodau yn y Siambr ac i'n rhanddeiliaid, ein bod wedi gwrando ac rydym ni wedi nodi'r ymatebion i'r ymgynghoriad. Roeddwn i eisiau ei gwneud yn glir iawn y llynedd ei fod yn ymgynghoriad ystyrlon, a gobeithio y gwerthfawrogir ein bod wedi newid nifer o'r cynigion. Roeddech wedi sôn am beidio â defnyddio'r term 'rheolwr tir' mwyach; ffermwyr yw ffermwyr. Dywedon nhw wrthyf eu bod yn dymuno cael eu galw'n ffermwyr. Mae rhai ffermwyr yn dymuno cael eu galw'n gynhyrchwyr bwyd, ac eraill ddim, ond yn gyffredinol rwy'n credu bod ffermwyr eisiau cael eu galw'n ffermwyr, ac, yn amlwg, mae yna reolwyr tir sy'n cynnwys ein coedwigwyr, ein contractwyr, a byddwn yn defnyddio'r term hwnnw hefyd. Fe wnaethoch chi ofyn rhai cwestiynau penodol am y ddau gynllun. Felly, yr hyn a ddywedais yn glir iawn y tro diwethaf oedd y byddem ni'n rhoi terfyn ar gynllun y taliad sylfaenol, a byddai gennym y ddau gynllun ac roedd y ffordd y cawsant eu llunio yn rhan o'r ymgynghoriad hwnnw. Unwaith eto, yr hyn a nodwyd oedd yr ystyrir y byddai'n well cael polisi integredig. Rwy'n credu eich bod yn llygad eich lle pan rydych yn sôn am gynhyrchu bwyd, a dywedais hynny yn y datganiad y prynhawn yma: gallan nhw fod yn gefn i'w gilydd, nid oes rhaid i un ohonyn nhw fod ar draul y llall. Ac ar hyn o bryd, mae ffermwyr yn cynhyrchu bwyd gyda'r nwyddau cyhoeddus hynny ond dydyn nhw ddim yn cael eu talu er lles y cyhoedd, ac rydym ni eisiau newid hynny a sicrhau eu bod nhw yn cael eu talu am hynny. Dydw i ddim yn credu i mi ddefnyddio'r term 'gweithgor'. Yr hyn a ddywedais oedd ein bod yn dymuno cynllunio'r polisi ar y cyd wrth symud ymlaen. Ac, unwaith eto, mae undebau'r ffermwyr yn benodol a rhai o'r sefydliadau amgylcheddol wedi datgan yn glir eu bod yn dymuno parhau i gydweithio'n agos â ni ar hynny. Byddwch yn ymwybodol, yn syth ar ôl canlyniad y refferendwm dair blynedd yn ôl, fy mod wedi sefydlu grŵp rhanddeiliaid Brexit y Gweinidog - y grŵp bord gron. Mae hwnnw'n cwrdd yn rheolaidd. Bydd yn parhau i gwrdd. Rwyf wedi ei wneud yn glir iawn iddynt fod yn dal angen eu cyngor arnaf ac iddyn nhw fod yn gyfeillion beirniadol, ac maen nhw'n barod iawn i wneud hynny. Maes arall lle y byddwn eisiau gweld y cyd-ddylunio hwnnw'n mynd yn ei flaen - . Soniais y bydd yr ymgynghoriad, fwy na thebyg, yn cael ei lansio ddechrau mis Gorffennaf, ac yna, yn fuan wedi hynny, bydd angen inni ystyried sut yr ydym ni am wneud y cyd-gynllunio hwnnw. Rwy'n siŵr y byddwch yn cofio y cawsom ni lawer o sesiynau ymgysylltu â ffermwyr a rhanddeiliaid eraill y llynedd, pan aeth swyddogion i mewn i ystafell, gofynnwyd llawer o gwestiynau iddyn nhw, ac fe wnaethon nhw glywed llawer o sylwadau. Dydw i ddim eisiau gweld hynny gyda'r ail ymgynghoriad; rwy'n credu y bydd yn llawer mwy o weithdy, lle bydd yn rhaid i bawb weithio'n galed iawn, a bydd gennym ni ddiddordeb mawr yn syniadau pawb. Felly, dyna'r math o syniadau cynnar sydd gennyf ynghylch hynny. Roeddech chi wedi gofyn am yr amserlen, felly soniais y bydd yr ymgynghoriad yn cael ei gynnal, gobeithio, ddechrau Gorffennaf, yn sicr cyn Sioe Frenhinol Cymru. Bydd yn cael ei gynnal eto am 16 wythnos. Rwy'n hoffi'r cyfnod ymgynghori hir hwnnw, yn enwedig dros yr haf, felly mae'n debyg y bydd yn ddiwedd mis Hydref. Byddwn wedi dechrau edrych ar y cyd-gynllunio yn ystod y cyfnod hwnnw. Unwaith eto, mae gennym ni sefydliad annibynnol yn ystyried yr ymatebion i ymgynghoriad y llynedd. Rwy'n tybio y byddem ni'n gwneud yr un fath eleni, a fydd, mae'n debyg, yn adrodd i ni yn ystod y gwanwyn y flwyddyn nesaf. Felly, dyna'r math o amserlen yr wyf i'n ei hystyried. Mae wedi bod yn anodd iawn cynnal asesiad effaith am y rhesymau a amlinellais yn y datganiad llafar, ond bydd yr Aelodau heddiw wedi gweld y ddogfen hon, 'Amaethyddiaeth yng Nghymru'. Dyna ddechrau, os mynnwch chi, yr asesiad effaith. Mae hyn yn ychwanegu at y gallu i wneud y gwaith modelu a'r asesiadau effaith wrth symud ymlaen. Fe wnaethoch chi ofyn am gyllid. Fel y gwyddoch chi, mae Llywodraeth y DU wedi dweud y bydd yr arian gennym tan 2022. Dywedodd y Llywodraeth hon y byddai'n neilltuo - gwnaeth y Prif Weinidog blaenorol a gwnaeth y Prif Weinidog presennol hynny mewn swydd flaenorol hefyd - a hyd y gwn i, nid yw hynny wedi newid, ond nid ydym ni'n gwybod beth yw'r gyllideb. Ar hyn o bryd, mae'n sero, felly nid yw neilltuo dim yn mynd i fod o gymorth mawr i unrhyw un. Ond, yn realistig, mae angen i ni sicrhau nad ydym ni'n colli ceiniog. Dywedwyd wrthym ni na fyddem ni, fel y gwyddoch chi, ac yn sicr rydym ni'n eu dal at hynny ac at yr addewid hwnnw.